средното годишно потребление на транспортно гориво от земеделското стопанство.
 2)
 В член 27, параграф 12 втората алинея се заменя със следното:
 „Тези корекции могат също да бъдат под формата на удължаване на времетраенето на ангажимента. Удължаването не може да надхвърли края на периода, за който се отнася искането за плащане за 2013 г.“
 3)
 Вмъква се следният член 32a:
 „Член 32a
 За целите на член 47 от Регламент (ЕО) No 1698/2005 държавите-членки могат да разрешат ангажиментите по опазване на околната среда в горите да се удължават до края на периода, към който се отнася платежното искане за 2013 г.“
 4)
 В член 37 се добавя следният параграф:
 „5. За целите на член 62, параграф 4 от Регламент (ЕО) No 1698/2005 решенията за подбор на проекти от органа за вземане на решения на местните групи за действие се вземат чрез гласуване, при което икономическите и социалните партньори, както и другите представители на гражданското общество, както е предвидено в член 62, параграф 1, буква б) от посочения регламент, съставляват поне 50 % от гласуващите. По отношение на процеса на вземане на решения относно подбора на проекти следва да се спазват подходящи правила, гарантиращи прозрачност и избягващи конфликта на интереси.“
 5)
 Член 38, параграф 2 се заменя със следното:
 „2. Държавите-членки могат да изплащат аванс на местните групи за действие по тяхна молба. Размерът на авансовото плащане не може да надхвърля 20 % от публичната помощ във връзка с разходите по член 63, буква в) от Регламент (ЕО) No 1698/2005, а необходимо условие за изплащането следва да бъде издаването на банкова или еквивалентна на нея гаранция в размер на 110 % от сумата на авансовото плащане. Гаранцията се освобождава не по-късно от датата на закриване на местната стратегия за развитие.
 По отношение на плащането, посочено в първа алинея, няма да се прилага член 24, параграф 6 от Регламент (ЕО) No 65/2011 на Комисията (4).
 6)
 В член 44, параграф 3 се добавя следната алинея:
 „Намаляването на площта на стопанството с максимум 10 % от площта, за която е поет ангажимент, се счита за незначително изменение за целите на първа алинея.“
 7)
 В член 46 се добавя следната алинея:
 „От 2012 г. нататък се предвижда клауза за преразглеждане на ангажименти, поети за период от пет до седем години съгласно членове 39, 40 и 47 от Регламент (ЕО) No 1698/2005, които се удължават след края на текущия програмен период, за да е възможно адаптирането им към правната рамка на следващия програмен период. Държавите-членки обаче могат да решат да въведат такава клауза за изменение още през 2011 г. Втората алинея се прилага и по отношение на настоящата алинея.“
 8)
 Член 52 се заменя със следния текст:
 „Член 52
 1. По отношение на действията по финансовите механизми, посочени в член 51 от настоящия регламент, разходите, декларирани пред Комисията съобразно член 26, параграф 3, буква а) от Регламент (ЕО) No 1290/2005, представляват общите разходи, направени за създаването или за участието с финансов принос в тези фондове.
 При изплащане на баланса и закриване на програмата за развитие на селските